ቅምሻ የ 2 ደቂቃ ንባብ በአስራ ሁለት ዓመቱ ከመምህር ዘንድ ተላከ እስከ ሀያ አራት ዓመቱም ተምሮ ወደ ቤቱ በኩራት ተመለሰ አባቱም ጠየቁት ለአይነ ስጋችን የማይታዩ ነገሮችን እንዴት እናስተውላለን ኃያሉ ፈጣሪ የትም ስፍራ ስለመኖሩ እንዴትስ ልናረጋግጥ እንችላለን ወጣቱ ብላቴናም ከልቦናው የጣፋቸውን መዛግብት ያጣቅስ ጀመር ነገር ግን አባቱ ይሄ በጣም ውስብስብ ነው ስለ አምላክ ህልው መገንዘቢያ ቀላል መንገድ የለምን ሲሉ አስቆሙት አባቴ አሁን የተማርኩ ሰው ነኝ የቀሰምኩት እንዲያ አይደለም የተሰወሩ መንፈሳዊ ዕውቀቶችን ለመግለጥ የዘለቀኝን ቀለም ማጣቀስ ይኖርብኛል አንተን ከዛ ገዳም በመላኬ ምነኛ ጥሪቴን አባከንኩ አላዘኑ አባት እናም ልጁን ለቀም አድርገውና ወደ ኩሽና ወሰዱት በጎድጓዳ ሳህንም ውሃ ሞሉና ጥቂት ጨው በተኑበት ከዛም እግራቸውን ሊያፍታቱ እከተማ ወጡ ሲመለሱም አባቱ ለልጅዬው ከሳህኑ የጨመርኩትን ጨው ፈልገህ ስጠኝ ቢሉ Ketu ጨውን ፈለገ ግን ሊያገኘው አልቻለም ምክንያቱም ከውሃው ሟምቶ ነበር ከዚህ በኋላ ጨውን ማግኘት አንችልም ልጁ ጠየቀ በፍፁም ማግኘትማ እንችላለን ጨው ተሰወረ እንጂ አልጠፋም እስቲ ከላይኛው የውሃው ክፍል ትንሽ ቅመስ ጣዕሙስ ምን ይመስላል ጨዋማ ከመሃለኛውም ትንሽ ቅመስ ምን ምን ይላል እንደተለመደው ጨዋማ አሁን ደግሞ ከወለሉ ክፍል ሞክር ምን እንዳጣጣምክም ንገረኝ ፍፁም ተመሳሳይ ጨዋማ አባቱም አሉ አየህ ልጄ ይሄን ሁሉ ዓመት እድሜህን በፊደል ፈጅተህ በሁሉም ቦታ በአንድ ጊዜ የሚገኘውን ፈጣሪ በቀላል ቋንቋ መግለጥ አልተቻለህም እኔ በጎድጓዳው ውሃ ተጠቅሜ እና ጨውን እንደ ፈጣሪ መስዬ ምንም ያልተማረውን ገበሬ እንኳ ማስረዳት ይቻለኛል ልጄ ከሰው የሚለዩንን ዕውቀቶች ተዋቸው እና የሚያቀራርቡንን ማስተዋል ሄደህ ፈልግ ከሰው የሚለዩን ዕውቀቶች ለራሳችን በቅጡ ያልተረዳናቸው ለሰውም ለመግለፅ አበሳ የሚሆኑብን ራሳችንንም ብሎም ሌላውንም ምንም የማይጠቅሙ ወይም ወደ ተግባር የማይለወጡ አይነት ሊሆኑ ይችላሉ አንድ ሀሳብ ተረዳሃው የሚባለው ለስድስት ዓመት ልጅ እንደ አቅሙ በግልፅ ማስረዳት ሲቻልህ ነው...ያለው ማነው PAULO COELHO Anteneh Selam እንዳጋራው goferebooks